Et overraskende stort antal medlemmer har forladt Folkekirken i Nordjylland.

Loven om vielser af homoseksuelle i kirken har vakt en del debat, og nu viser det sig, at et stort antal nordjyder har forladt Folkekirken de første tre måneder af 2012. I alt 570 har forladt folkekirken i Nordjylland i de første tre måneder af 2012 mod 337 i gennemsnit fra 2009 til 2011 i samme periode. Ifølge biskoppen i Aalborg Stift er det dog ikke vielser af homoseksuelle, der er årsag til medlemsflugten. - Jeg er overbevist om, at udviklingen fortsætter med den aggressive kampagne, der har været fra Ateistisk Forening, som opfordrer folk til at melde sig ud, siger biskop Henning Toft Bro til P4 Nordjylland. Han mener dog, at loven kan have konsekvenser for den fortsatte medlemsflugt. - Jeg får mange mails og breve fra folk for hvem det her er helt uhørt, siger Henning Toft Bro til P4 Nordjylland. Biskoppen er selv for vielser af homoseksuelle, men vil ikke gøre noget aktivt for at stoppe medlemmer, der forlader folkekirken af den grund. - Nu er den her, og så handler det om sammenhold, siger Henning Toft Bro til P4 Nordjylland.